Серёгина Ольга Витальевна

Серегина Ольга Витальевна (ҡыҙ фамилияһы Кожанова, 7 ғинуар 1956 йыл) — совет һәм рәсәй балеты артисы, уҡытыусы-хореограф. Сыуаш Республикаһының атҡаҙанған артисы (1982), Рәсәй Федерацияһының атҡаҙанған артисы (1992).

 Биографияһы 
1956 йылдың 7 ғинуарында Куйбышев өлкәһенең Новокуйбышевск ҡалаһында (хәҙерге Һамар өлкәһе) тыуған. Ҡыҙҙары тыуғас, ата-әсәһе Чебоксарға күсенә.

Ата-әсәһе ҡыҙҙы Чебоксар пионерҙар йортоноң йыр һәм бейеү ансамбленә алып килә. Чебоксарҙа икенсе сыуаш балет студияһына уҡыусылар ҡабул итеү ойошторолғас, дүртенсе синыфты тамамлаған ҡыҙ, имтихандарҙы уңышлы тапшырып, дүрт турҙы ла уңышлы үтә. Турҙан үткән егерме үҫмер менән А. Я. Ваганова исемендәге Ленинград хореография училищеһына уҡырға бара. Уҡытыусылары: Л. Якобсон һәм Н. ПетроваСерёгина Ольга Витальевна . Рәсәй театр сәнғәте академияһын 1996 йылда тамамлай.

1975 йылдан Ольга Серёгина — Сыуаш музыкаль театры солисы (хәҙерге Сыуаш опера һәм балет театры). 1998—2000 йылдарҙа театрҙың баш балетмейстеры вазифаһын биләй. 2008 йылдан ошонда үк уҡытыусы булып эшләй. Балет артисы булараҡ, театр сәхнәһендә классик образдар, шулай уҡ джаз һәм рок — балеттарҙың төп партиялары ролдәрен ижад итә. Шулай уҡ Сыуашстандың милли геройҙары ролдәрен уйнайСЕРЁГИНА Ольга Витальевна . Сыуаш музыкаль театры сәхнәһендә уның беренсе төп партияһы булып П. И. Чайковскийҙың «Щелкунчик» балетында Маша роле тора.

2021 йылдың 22 апрелендә Чебоксарҙа XXV халыҡ-ара балет фестивале сиктәрендә Рәсәйҙең һәм Сыуашстандың атҡаҙанған артисы Ольга Серёгинаның ижад кисәһе үтәОльга Серёгина. Уның ҡыҙы Анна ла балеринаАнна и Ольга Серёгины о балете «Чиполлино».

 Маҡтаулы исемдәре һәм башҡа наградалары 
• Сыуаш республикаһының атҡаҙанған артисы (1982)

• Рәсәй Федерацияһының атҡаҙанған артисы (1992)

• Сыуаш комсомолының М.Сеспель исемендәге (1984) лауреаты

• Сыуашстан республикаһының дәүләт премияһы (2005) лауреаты

 Иҫкәрмәләр 

 Һылтанмалар 
 Артистар Һәм музыканттар: Серегина Ольга Витальевна 
 Серегина Ольга Витальевна 
Категория:ГИТИС-ты тамамлаусылар
Категория:Ленинград хореография училищеһын тамамлаусылар
Категория:Рәсәй Федерацияһының атҡаҙанған артистары
Категория:Алфавит буйынса шәхестәр
Категория:Алфавит буйынса хореографтар
Категория:XX быуат балет артистары
Категория:Рәсәй балет артистары
Категория:СССР балет артистары
Категория:Алфавит буйынса балет артистары
Категория:Википедия:Замандаштар биографияһы
Категория:1956 йылда тыуғандар
Категория:7 ғинуарҙа тыуғандар